**תפקיד ותפקוד מלווה לבודק בהכשרה/ יועץ המבצע מבדק עבור הרשות**

**1.0 מלווה לבודק בהכשרה**

על פי נוהל הרשות, בודק (מקצועי, מקצועי-מוביל או מוביל) בהכשרה יבצע מבדק/ים תחת צפייה של בודק מנוסה. עד השלב הזה הבודק בהכשרה עבר קורס בודקים מטעם הרשות, עמד בהצלחה בבחינה על התקן המתאים להסמכה: ISO/IEC 17025, ISO 15189, ISO/IEC 17020 וכד'.

1.1 תפקידו של הבודק המורשה המלווה את הבודק בהכשרה:

1.1.1 להגיע לאתר המבדק במועד הנדרש.

1.1.2 בעת המבדק להצטרף אל הבודק שבהכשרה (מקצועי/מקצועי-מוביל/מוביל) ולצפות בו בעת ביצוע המבדק.

1.1.3 לסייע בידי הבודק במהלך המבדק:

* כאשר זה מבקש חוות דעת,
* למען אזכור האופן בו התקן מתייחס לסוגיות רלוונטיות,
* או במענה לנושאים מנהליים שעשויים לעלות בעת המבדק,
* להזכיר לבודק בהכשרה להימנע מלגלוש למתן ייעוץ למעבדה או להתעמקות בדיונים מקצועיים, שאינם חיוניים למבדק.

1.1.4 בעת כתיבת הממצאים, אם נדרש יסייע בניסוח ובסיווג ממצאים.

1.1.5 למלא טופס משוב על תפקוד הבודק בעת המבדק, טופס מספר T2-520001-02.

1.1.6 לקיים עם הבודק בהכשרה שיחת משוב, לברכו על החוזקות ולברר עמו את הנושאים לשיפור.

1.2 הבודק המורשה המלווה את הבודק בהכשרה, ימנע מהפעילויות הבאות:

1.2.1 הכנת המבדק (זהו תפקידו של הבודק בהכשרה ועל כך הוא נבדק).

1.2.2 התערבות במהלך המבדק ככל שניתן. ביצוע המבדק הוא מתפקידו של הבודק בהכשרה על כך הוא נבדק.

1.2.3 כתיבת דו''ח מבדק ומתן מענה לפעולות מתקנות של המעבדה הן פעילויות מתפקידו של הבודק בהכשרה ועל כך הוא נבדק גם כן.

**2.0 מלווה ליועץ**

על פי נוהל הרשות יועץ יצא למבדק כאשר הוא מלווה בבודק מורשה הנמצא עמו באתר. להבהרה, יועץ הוא מומחה בתחום אשר לא עבר קורס בודקים ואינו מכיר את התקנים המתאימים   
להסמכה: ISO/IEC 17025, ISO 15189, ISO/IEC 17020, וכד', או מומחה אשר לא סיים את הכשרתו כבודק מקצועי.

2.1 תפקידו של הבודק המורשה המלווה את היועץ:

2.1.1 לסייע בידי היועץ להכין את תוכנית המבדק, במידה והתבקש לעשות זאת ע"י ראש האגף או הבודק המוביל.

2.1.2 בעת הצורך, להצטרף אל היועץ (מקצועי) ולסייע בכל הקשור לדרישות תקני ההסמכה, לאופן התשאול ולנושאים מנהליים המחייבים התייחסות. להזכיר (בעדינות) ליועץ להימנע מלגלוש למתן ייעוץ למעבדה או להתעמקות בדיונים מקצועיים, שאינם חיוניים למבדק.

2.1.3 למלא טופס משוב על תפקוד היועץ בעת המבדק, טופס מספר T2-520001-02.

2.1.4 בעת כתיבת הממצאים, לסייע בניסוח וכתיבת ממצאים.

2.1.5 בתום המבדק, לסייע בכתיבת טיוטת דו"ח המבדק בהתאם לסעיפי התקן.

2.2. הבודק המלווה את הבודק בהכשרה ימנע מהפעילויות הבאות:

2.2.1 התערבות בחלק המקצועי של המבדק, ככל שניתן, זהו תחום התמחותו של היועץ.

2.2.2 מתן מענה לפעולות מתקנות של המעבדה, זהו תפקידו של היועץ המומחה בתחום.

2.3. **לצורך הבהרה:** בודק מלווה ליועץ זכאי לתשלום של עד 4 שעות עבור הכנה וסגירה.